
           Nr.23/11/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru acceptarea unor amendamente la Anexa la Convenţia privind facilitarea traficului maritim internaţional (FAL), adoptată la Londra la 9 aprilie 1965, astfel cum a fost amendată, adoptate de către Comitetul de Facilitare al Organizaţiei Maritime Internaţionale prin Rezoluţia FAL.6(27) la Londra la 9 septembrie 1999 şi Rezoluţia FAL.7(29) la Londra la 10 ianuarie 2002, primit cu adresa nr.P.L.x 13 din 5 februarie 2007.


Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

                Nr.23/11/2007
R A P O R T

asupra proiectului de Lege pentru acceptarea unor amendamente la Anexa la Convenţia privind facilitarea traficului maritim internaţional (FAL), adoptată la Londra la 9 aprilie 1965, astfel cum a fost amendată, adoptate de către Comitetul de Facilitare al Organizaţiei Maritime Internaţionale prin 
Rezoluţia FAL.6(27) la Londra la 9 septembrie 1999 şi Rezoluţia 
FAL.7(29) la Londra la 10 ianuarie 2002



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 13 din 5 februarie 2007, pentru dezbatere în fond, cu proiectul de Lege pentru acceptarea unor amendamente la Anexa la Convenţia privind facilitarea traficului maritim internaţional (FAL), adoptată la Londra la 9 aprilie 1965, astfel cum a fost amendată, adoptate de către Comitetul de Facilitare al Organizaţiei Maritime Internaţionale prin Rezoluţia FAL.6(27) la Londra la 9 septembrie 1999 şi Rezoluţia FAL.7(29) la Londra la 10 ianuarie 2002.



România a aderat la Convenţia privind facilitarea traficului maritim internaţional prin Legea nr.86/2000.



Amendamentele adoptate de Comitetul de Facilitare al Organizaţiei Maritime Internaţionale se referă la utilizarea tehnicilor de procesare electronică în derularea formalităţilor referitoare la mărfuri, pasageri, echipaje şi bagajele acestora şi la introducerea unor noi standarde referitoare la pasagerii clandestini, la expulzarea şi returnarea refugiaţilor, precum şi la mărfurile periculoase transportate de navele maritime.



Proiectul de lege a fost avizat favorabil de Consiliul Legislativ, cu nr.1724 din 18 decembrie 2006.



Proiectul de lege a fost avizat favorabil de Comisia pentru politică externă, cu nr.33/P.L.x 13 din 13 februarie 2007.

Examinarea proiectului de lege a avut loc în şedinţa comisiei din data de 14 februarie 2007.



La lucrările comisiei au fost prezenţi 18 deputaţi din totalul de 21 deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Constantin Dascălu.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma prezentată de iniţiator.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.

                  PREŞEDINTE,                                           SECRETAR,
                    Iulian Iancu                                             Aurelia Vasile
Consilier parlamentar,

Daniel Bădina

